Det har været en uge med direkte kurs mod afgrunden for den nu tidligere håndboldklub Aalborg DH. Mandag blev klubben smidt ud af det gode selskab i Damehåndbold Ligaen, tirsdag var det så Håndbold Spiller Foreningens tur til at gøre alvor af truslerne om at indlevere en konkursbegæring mod klubben. Og fredag var det så skifterettens tur til at slå det sidste søm i kisten: Aalborg DH er nu officielt erklæret konkurs. Håndbold Spiller Foreningens direktør Michael Sahl Hansen fortæller til nordjyske.dk, at konkursen betyder, at spillerne nu får deres løn for august og feriepenge betalt af Kønmodtagernes Garantifond. Men andre tilgodehavender så som udlæg for telefon og kørepenge er tabt. Ringkøbing Håndbold har overtaget Aalborg DH?s plads i ligaen - paradoksalt nok med den tidligere ADH-træner Allan Heine i cheftrænersædet.

Opsummering:
Fredag imødekom skifteretten den konkursbegæring, der var indgivet mod klubben.